חברת miggo הישראלית משיקה היום (ד׳) את PICTAR, גריפ מצלמה מתוחכם שמתחבר לרוב סוגי האייפון ומאפשר למשתמש ליהנות מאחיזה יציבה ונוחה יותר במכשיר. כמו כן, הגריפ מאפשר לשלוט במאפייני מצלמת האייפון באמצעות חמישה כפתורים חיצוניים, וכך בעצם מנסה לדמות מצלמת DSLR מתקדמת (לפחות את ההרגשה הפיזית).
גיא ספרוקט, מייסד שותף ומנהל השיווק של miggo אמר כי PICTAR פותח כדי לגשר על הפער שבין היכולות הטכנולוגיות העצומות של מצלמת האייפון לבין העובדה שהמצלמה מאוכסנת בגוף דקיק של סמארטפון. ״בגלל העובדה שכולנו מצלמים עם מכשיר שעוצב בראש ובראשונה כטלפון ולא כמצלמה מסורתית, התרגלנו להתפשר על אחיזה מאוד לא נוחה ובטוחה של האייפון באמצעות מספר אצבעות ולא עם כף היד, ועל שליטה מאוד מוגבלת במצלמה עצמה על ידי שיטוט מתסכל בתוך תפריטים מורכבים. התוצאה – אי ניצול של הפוטנציאל העצום הגלום במצלמת האייפון״.
המוצר של miggo מנסה לספק מענה לסוגיות אלו (אחיזה לא בטוחה ושליטה מוגבלת) על ידי כך שמציע גוף קומקפטי דמוי מצלמה, הכולל גריפ ארגונומי עטוי בחומר מונע החלקה כך שניתן יהיה להחזיק אותו בצורה נוחה גם ביד אחת. כאמור PICTAR מגיע עם חמישה כפתורים, המאפשרים לשלוט במספר מאפיינים במצלמה; Shutter Release אלקטרוני עם חצי לחיצה לנעילת פוקוס וחשיפה, ולחיצה מלאה לצילום; טבעת זום המאפשרת שליטה קלה בתכונה זו ביד אחת בלבד; כפתור סלפי – לחיצה עליו מאפשרת להחליף בין המצלמה הראשית לקדמית; גלגל פיצוי חשיפה (exposure compensation wheel) המאפשר שליטה ברמות החשיפה תוך כדי צילום, וגלגל חכם השולט במצבי pre-set כגוון מצב ספורט, נוף, מקרו, איזון לבן ועוד. את כל הכפתורים של הגריפ ניתן לתכנת דרך האפליקציה על מנת לשנות את ייעודם ולהתאימם לצרכים שלכם.
PICTAR כולל גם אפליקציה יעודית המאפשרת שליטה קלה במצלמת האייפון ומערכת הפעלה המקשרת בין גוף המכשיר לבין האייפון עצמו; מדובר במערכת אלחוטית הנעזרת באותות קוליים בתדר גבוה לצורך העברת הפקודות מהמכשיר למצלמת האייפון. לחיצה על כל כפתור מפעילה אות קולי בתדר גבוה מאוד (סביבות 20,000 קילו-הרץ) המפעיל את האפליקציה. כדי לנטרל תדרים הנמצאים ברקע באופן טבעי, המערכת מייצרת במקביל שני תדרים קרובים זה לזה המונעים פקודות שווא. לדברי חברת miggo, השימוש בטכנולוגיה הזו מאפשר חיסכון ניכר בצריכת האנרגיה הן של האייפון והן של מכשיר PICTAR, ומהנדסי החברה מצהירים על 4-6 חודשי שימוש סביר לפני הצורך בהחלפת סוללה.
החברה הישראלית בחרה להשתמש בקיקסטארטר בפעם השלישית כדי לצאת עם המוצר לשוק. בשנת 2014 miggo הציגה את רצועת המצלמה ההופכת לתיק – Strap&Wrap. פרוייקט הבכורה של החברה הצליח לגייס מעל 400 אחוזים מעל יעד הגיוס המקורי. בשנת 2015 miggo חזרה בשנית לקיקסטארטר עם תיק צילום עמיד למים – AGUA – שגייס פי 8 מהיעד המקורי.
במסגרת הקמפיין הציבה miggo יעד גיוס העומד על 100,000 דולר, והמוצר יימכר במחיר נמוך ממחיר השוק, כאשר מחיר התחלתי יעמוד על 90 דולר לערכה הבסיסית (מכשיר PICTAR, רצועת יד, נרתיק נשיאה ואפליקציה). לטענת החברה, המוצר נמצא בשלבי פיתוח מתקדמים והסכום שיגוייס מיועד לפיתוח וייצור תבניות והכנת תשתיות לייצור סופי. במידה והקמפיין אכן יגיע ליעד הגיוס שלו, אספקת המוצר מתוכננת להתחיל כבר בדצמבר 2016.
קשה להתעלם מההשוואה המתבקשת למודול המצלמה שהשיקה לאחרונה LG ביחד עם מכשיר הדגל שלה ה-G5; ה-CAM Plus של LG היא יחידה ורסטילית המתחברת לסמארטפון דרך חריץ הסוללה ומעניקה אחיזה ושליטה נוחים יותר במצלמה. הרכיב כולל כפתורים פיזיים לכיבוי והדלקה, צמצם, הקלטה וזום. השוני כמובן בא לידי ביטוי במכשירים (נכון להיום, PICTAR מתוכנן אך ורק לדגמי אייפון 4 עד 6S וה-CAM Plus תואם כרגע רק ל-G5) אך החברה הישראלית מצהירה שבעתיד הקרוב – ובהתאם להצלחת הקמפיין, PICTAR יתאים גם למכשירי אנדרואיד מובילים. שוני נוסף מתבטא גם בכך שהתוסף של LG לא כולל אפליקציה המאפשרת לשדרג את המצלמה המובנית במכשיר, אלא סה״כ מדובר באביזר לשליטה נוחה יותר.
אורחOfer6 חודשים 6 ימים לפניחברה מצויינת עם מוצרים מצויינים.
יש לי את תיק הAgua שלהם ובהחלט ממליץ לכל צלם/ חובב צילום להציץ באתר שלהם.
0 | הגב - שתף הסתר תגובות ∧אורחNir Rubin6 חודשים 6 ימים לפנימטורף!
שליטה באייפון	מחפשים עבודה?